sukhrobnurali/uzbek-legal-corpus huggingface dataset:
OʻZBEKISTON GOʻShT VA SUT SANOATI DAVLAT-AKSIONERLIK UYuShMASI (“OʻZGOʻShTSUTSANOAT”) TAShKIL QILISh TOʻGʻRISIDA
(decree, 2011-12-14)

Bozor munosabatlariga oʻtish sharoitida chorvachilik xoʻjaliklarining, goʻsht va sut sanoati korxonalari hamda tashkilotlarining samarali faoliyat koʻrsatishi uchun zarur tashkiliy-iqtisodiy shart-sharoitlarni vujudga keltirish, chorvachilik mahsulotlari yetishtirish hajmlarini koʻpaytirishdan ularning manfaatdorligini oshirish hamda respublika aholisini shunday mahsulot bilan taʼminlashni yaxshilash maqsadida: 1. Oʻzbekiston Respublikasi Qishloq xoʻjalik vazirligi huzuridagi “Oʻzgoʻshtsutsanoat” respublika ishlab chiqarish birlashmasining uni tugatish hamda oʻz qaramogʻidagi korxonalar va tashkilotlarni Oʻzbekiston goʻsht va sut sanoati davlat-aksionerlik uyushmasi (“Oʻzgoʻshtsutsanoat”)ga ixtiyoriy ravishda birlashtirish toʻgʻrisidagi taklifi qabul qilinsin. 2. Belgilab qoʻyilsinki, “Oʻzgoʻshtsutsanoat” davlat-aksionerlik uyushmasi: yuridik shaxs huquqlariga ega boʻlgan xoʻjalik uyushmasi hisoblanadi va u chorva mollarni xarid qilish, boʻrdoqiga boqish va tayyorlashni, goʻsht va sutni qayta ishlashni hamda goʻsht-sut mahsulotini sotishni taʼminlaydigan davlat, aksionerlik, ijara va jamoa korxonalarini ixtiyoriylik asosida birlashtiradi; oʻz faoliyatini Oʻzbekiston Respublikasining amaldagi qonunlari hamda uyushmaning Vazirlar Mahkamasi tomonidan tasdiqlanadigan Ustavi asosida amalga oshiradi; tarmoqqa tezkor rahbarlik qilish masalalari boʻyicha oʻz faoliyatini Oʻzbekiston Respublikasining Qishloq xoʻjalik vazirligi bilan muvofiqlashtiradi. 3. “Oʻzgoʻshtsutsanoat” respublika ishlab chiqarish birlashmasining viloyat ishlab chiqarish birlashmalari negizida goʻsht va sut yetishtiruvchi hamda ularni qayta ishlovchi hududiy davlat-aksionerlik birlashmalarini tashkil qilish maqsadga muvofiq deb topilsin. 4. “Oʻzgoʻshtsutsanoat” uyushmasi faoliyatining asosiy vazifalari va yoʻnalishlari quyidagilardan iborat qilib belgilansin: chorva mollarni xarid qilish, boʻrdoqiga boqish va tayyorlash, goʻsht va sutni qayta ishlash hamda goʻsht-sut mahsulotini sotish bilan bogʻliq jamiki ishlar majmuini tashkil qilish va amalga oshirish; uyushmaga kiruvchi korxonalar va tashkilotlarning faoliyatini muvofiqlashtirish, ularning huquqlarini himoya qilish, davlat organlari va boshqa organlarda umumiy manfaatlarni ifoda etish; tarmoqda bozor munosabatlarini rivojlantirish, davlat korxonalari va tashkilotlarini aksionerlik, ijara, jamoa hamda boshqa mulkchilik turlariga aylantirish borasidagi ishlarni oʻtkazishda koʻmaklashish, tadbirkorlik rivojlantirilishini, qoʻshma korxonalar barpo etilishini butun choralar bilan qoʻllab-quvvatlash; tarmoqda yagona fan-texnika siyosatini oʻtkazish, korxonalarni kengaytirishda, ularni qayta qurish va texnika bilan qayta qurollantirishda, ilgʻor texnologiyalarni ishlab chiqish va oʻzlashtirishda koʻmaklashish. 5. Oʻzbekiston Respublikasining Vazirlar Mahkamasi ikki hafta muddat ichida “Oʻzgoʻshtsutsanoat” uyushmasi tashkil qilish va uning faoliyatiga oid qarorni qabul qilib, tuzilmasi va Ustavini tasdiqlasin.
XALQARO QIZIL XOCH QOʻMITASINING TOSHKENTDAGI OʻRTA OSIYO RESPUBLIKALARI VA QOZOGʻISTON UCHUN MINTAQAVIY VAKOLATXONASI TOʻGʻRISIDA
(resolution, 1993-03-23)

Oʻzbekiston Respublikasi Hukumati bilan Xalqaro Qizil Xoch Qoʻmitasi oʻrtasida Qoʻmitasining Oʻrta Osiyo respublikalari va Qozogʻiston uchun Oʻzbekiston hududidagi Mintaqaviy vakolatxonasini tuzish toʻgʻrisida 1993-yil 29-yanvardagi bitimga muvofiq, Vakolatxonaga insonparvarlik faoliyatini amalga oshirish uchun qulay sharoitlar yaratish maqsadida Vazirlar Mahkamasi qaror qiladi: 1. Xalqaro Qizil Xoch Mintaqaviy vakolatxonasiga Bitim va amaldagi qonunchilikda belgilangan imtiyozlar va immunitetlar, shuningdek, yashash va transportda yurish bilan bogʻliq boʻlgan barcha xarajatlarni Oʻzbekiston Respublikasi hududida muomalada boʻlgan pul birligi bilan toʻlash huquqi berilsin. 2. Tashqi iqtisodiy faoliyat milliy banki (oʻrtoq Azimov) Xalqaro qizil Xoch Qoʻmitasining Mintaqaviy vakolatxonasi uchun tegishli hisoblar ochsin. 3. Davlat bojxona qoʻmitasi (oʻrtoq Abdugʻaniyev) Xalqaro qizil Xoch Qoʻmitasining xayriya dasturlarini amalga oshirish uchun atalgan yuklarini va rasmiy (xizmat) foydalanishdagi buyumlarini bojxona boji hamda boshqa boj yigʻimlari toʻlashdan ozod qilsin, shuningdek, Oʻzbekiston Respublikasi hududi orqali shunday yuklarni tranzit yoʻli bilan olib oʻtishda eng qulay sharoitlar yaratsin. 4. Toshkent shahar hokimligi (oʻrtoq Fozilbekov) bir oy muddat ichida belgilangan tartibda Vakolatxonaga 1-Ulyanov tor koʻchasi, 8-uydagi binoni, shu binoni egallab kelgan Respublika mehr-shafqat va salomatlik jamgʻarmasiga esa Furqat koʻchasi, quyidagi maʼmuriy korpusdan 3 ta xona ajratsin. 5. Aloqa vazirligi (oʻrtoq Rahimov) Vakolatxonani zarur aloqa vositalari bilan taʼminlasin. 6. “Oʻzbekiston havo yoʻllari” milliy aviakompaniyasi Xalqaro Qizil Xoch qoʻmitasini samolyotda uchib oʻtish va qoʻnish yigʻimlaridan, shu jumladan, Xalqaro Qizil Xoch Qoʻmitasi dasturlarini bajarish, shuningdek, xizmat maqsadlari uchun buyumlar tashuvchi tranzit qatnovlar uchun yigʻimlardan ozod qilsin. 7. Tashqi ishlar vazirligi (oʻrtoq Safoyev): Vakolatxona xodimlarini akkreditatsiya qilishni rasmiylashtirsin; Oʻzbekiston Respublikasi fuqarosi boʻlmagan xodimlar uchun kvartiralar ajratish masalasini hal etsin. 8. Mazkur qarorning bajarilishini nazorat qilish Bosh vazir oʻrinbosari oʻrtoq M.Q. Qoraboyev zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASINING 1991-YIL 30 DEKABRDAGI 318-SON QARORIGA OʻZGARTIRISh KIRITISh TOʻGʻRISIDA
(resolution, 1993-03-22)

Oʻquv jarayonini takomillashtirish, oʻquv-moddiy bazasini yanada mustahkamlash va rivojlantirish, gidrometeorologiya ixtisosi mutaxassislari tayyorlash sifatini oshirish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oliy va oʻrta maxsus oʻquv yurtlarini, hunar-texnika bilim yurtlarini, ilmiy-tadqiqot tashkilotlarini va sogʻliqni saqlash obyektlarini Oʻzbekiston Respublikasi yurisdiksiyasiga oʻtkazish haqida” 1991-yil 30-dekabrdagi 318-son qaroriga qisman oʻzgartirish kiritilib, Toshkent gidrometeorologiya texnikumi oʻquv-metodik rahbarlik Oʻzbekiston Respublikasi Oliy va oʻrta maxsus taʼlim vazirligida qoldirilgan holda belgilangan tartibda Oʻzbekiston Respublikasi Oliy va oʻrta maxsus taʼlim vazirligi qaramogʻidan Gidrometeorologiya bosh boshqarmasi tasarrufiga oʻtkazilsin.
KORXONALARGA (TASHKILOTLARGA) FAOLIYATNING ALOHIDA TURLARI BILAN SHUGʻULLANISH HUQUQINI BERADIGAN MAXSUS RUXSATNOMALAR (LITSENZIYALAR) BERISH TARTIBI TOʻGʻRISIDAGI NIZOMGA QOʻSHIMCHALAR KIRITISH VA OʻZBEKISTON RESPUBLIKASI HUKUMATINING BAʼZI QARORLARINI OʻZGARTIRISH VA OʻZ KUCHINI YOʻQOTGAN DEB HISOBLASH HAQIDA
(resolution, 2022-07-22)

Oʻzbekiston Respublikasi Oliy Kengashining “Oʻzbekiston Respublikasining Birjalar va birja faoliyati toʻgʻrisida”gi Qonunini amalda joriy etish tartibi haqida” 1992-yil 2-iyuldagi 626-XII-son, “Oʻzbekiston Respublikasining “Auditorlik faoliyati toʻgʻrisida”gi Qonunini amalda joriy etish tartibi haqida” 1992-yil 8-dekabrdagi 735-XII-son qarorlarini Oʻzbekiston Respublikasi Oliy Kengashi Rayosatining 1992-yil 26-noyabrdagi 710-XII-son, 1993-yil 11-yanvardagi 777-XII-son va Oʻzbekiston Respublikasi Oliy Kengashining “Korxonalar (tashkilotlar)ning maxsus ruxsatnomalar (litsenziyalar) asosidagina shugʻullanishga haqli boʻlgan faoliyat turlarining roʻyxati haqida” 1992-yil 14-yanvardagi 516-XII-son qaroriga qoʻshimchalar va oʻzgartirishlar kiritish toʻgʻrisida 1993-yil 22-fevraldagi 778-XII-son qarorlarini bajarish maqsadida Vazirlar Mahkamasi qaror qiladi: 3. Oʻzbekiston SSJ Prezidenti huzuridagi Vazirlar Mahkamasining “Oʻzbekiston SSJda jumhuriyat koʻp tarmoqli mollar birjasini tashkil etish haqida” 1991-yil 28-martdagi 71-son qarori oʻz kuchini yoʻqotgan deb hisoblansin. 4. Respublika hududida joylashgan va koʻrsatilgan faoliyat turlari bilan shugʻullanuvchi korxonalar va tashkilotlar, mulkchilik shaklidan qatʼiy nazar, 1993-yilning 15-apreligacha litsenziyalarni belgilangan tartibda rasmiylashtirsinlar. 5. Ushbu qarorning bajarilishini nazorat qilish Vazirlar Mahkamasining tarmoq boʻlimlari va tegishli davlat boshqaruv organlari rahbarlari zimmasiga yuklatilsin.
“MEHNAT REZERVLARI” OʻQUV-SPORT KOMPLEKSINI OʻZBEKISTON RESPUBLIKASINING MUDOFAA VAZIRLIGI IXTIYORIGA OʻTKAZISh TOʻGʻRISIDA
(decree, 2022-12-16)

Oʻzbekiston Respublikasining Qurolli Kuchlarida jismoniy tarbiya va sportni yanada rivojlantirish, yoshlarning chaqirilgunga qadar tayyorgarligini takomillashtirish, shuningdek jahon chempionatlarida va Olimpiya oʻyinlarida qatnashishga oliy malakalardagi sportchilarni, respublikaning milliy terma komandalarini tayyorlashni yaxshilash maqsadida: 1. Oʻzbekiston Respublikasining Xalq taʼlimi vazirligi “Mehnat rezervlari” oʻquv-sport kompleksini 1993-yilning 1-martigacha boʻlgan mavjud moddiy va texnikaviy vositalari, sport anjomlari va boshqa mol-mulki bilan birga Oʻzbekiston Respublikasining Mudofaa vazirligi balansiga topshirsin. 2. Oʻzbekiston Respublikasining Mudofaa vazirligi: mazkur kompleks negizida Oʻzbekiston Qurolli Kuchlari sport markazi tuzib, uni milliy terma komandalar tayyorlovchi Respublika tayanch markazi deb belgilasin; Oʻzbekiston Qurolli Kuchlari sport markazining zimmasiga Oʻzbekiston Respublikasi Xalq taʼlimi vazirligiga qarashli hunar-texnika bilim yurtlari va umumtaʼlim maktablarining oʻquvchilariga jismoniy rivojlanish va sport sohasida otaliq qilish vazifasini yuklasin.
OʻZBEKISTON RESPUBLIKASIDA ITCHILIKNI TAKOMILLASHTIRISH CHORA-TADBIRLARI TOʻGʻRISIDA
(resolution, 1993-03-18)

Itchilik sohasida davlat manfaatlarini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Kinologiya federatsiyasini itchilikda bosh tashkilot deb eʼtirof etilsin. 2. Oʻzbekiston Respublikasi Kinologiya federatsiyasiga urchitib koʻpaytiriladigan itlar zoti boʻyicha yagona nasl daftarini yuritish, yagona namunadagi nasabnoma berish, mamlakatimizning it zotlari boʻyicha standartlarini tasdiqlash, itlarni koʻpaytirish, ekspertiza qilish va oʻrgatish qoidalarini belgilash, itlar chet ellarga olib ketilayotganda kinologiya nazoratini amalga oshirish, ekspert-kinologlarni attestatsiyadan oʻtkazish boʻyicha alohida huquqlar berilsin. 3. Belgilab qoʻyilsinki, Oʻzbekiston Respublikasi Kinologiya federatsiyasi Xalqaro Kinologiya federatsiyasida Oʻzbekiston Respublikasining manfaatlarini himoya qiladi. 4. Oʻzbekiston Respublikasi Kinologiya federatsiyasining mazkur qaror bilan berilgan huquqlar doirasidagi faoliyatini nazorat qilish Oʻzbekiston Respublikasi Qishloq xoʻjaligi vazirligi zimmasiga yuklatilsin.
1993 YILNING 1 APRELIDAN MEHNAT HAQI, PENSIYALAR VA STIPENDIYALARNING MIQDORLARINI OShIRISh TOʻGʻRISIDA
(decree, 2020-09-28)

Isteʼmol mollari va xizmatlarning narxlari toʻxtovsiz oʻsib borayotgan sharoitda Oʻzbekiston Respublikasi aholisini ijtimoiy muhofaza qilish maqsadida: 1. Shu yilning 1-aprelidan boshlab Oʻzbekiston Respublikasining hududida ish haqining eng oz miqdori oyiga 3.000 soʻm miqdorida belgilansin yoki ishlovchilarning mansab okladlari 1.2 baravar oshirilsin. 2. Fuqarolarning soliq olinmaydigan daromadlarining eng past darajasi oyiga 3.000 soʻm miqdorida belgilansin. 3. Hozirgi vaqtda berilayotgan barcha turdagi pensiyalarning miqdori 30 foiz oshirilib, mehnat pensiyasining eng oz miqdori oyiga 3.250 soʻm qilib belgilansin. 4. Oliy oʻquv yurtlari talabalarining stipendiyalari, kiyim-bosh va ovqat bilan taʼminlanmaydigan texnikumlar hamda hunar-texnika bilim yurtlari oʻquvchilarining stipendiyalari 1,2 baravar koʻpaytirilsin. Talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 5. Oʻzbekiston Respublikasining Moliya vazirligi ish haqi, pensiyalar va stipendiyalarni oshirishga mazkur Farmonda koʻzda tutilgan sarf-xarajatlarni pul bilan taʼminlash manbalarini aniqlasin. 6. Budjetdan pul bilan taʼminlanadigan vazirliklar va idoralar, Qoraqalpogʻiston Respublikasining Vazirlar Kengashi, viloyatlar hamda Toshkent shahar hokimlari, tashkilotlari va muassasalar ushbu Farmonda belgilangan eng oz ish haqi miqdoriga asoslanib, mehnatga haq toʻlash boʻyicha yagona tarif setkasi razryadlariga muvofiq xodimlarning mansab okladlari oʻz vaqtida qaytadan hisoblab chiqilishini taʼminlasinlar. 7. Xoʻjalik hisobidagi birlashmalar, korxonalar va tashkilotlar ushbu maqsadlarga oʻzlarining mablagʻ manbalarini qidirib topishlariga qarab mazkur Farmonda belgilangan mehnat haqining eng oz miqdorini joriy etsinlar. 8. Oʻzbekiston Respublikasining Markaziy banki respublika korxonalari, tashkilotlari va muassasalariga ish haqi oʻz vaqtida toʻlanishini taminlovchi choralar koʻrsin.
Navoiy shahrida Oʻzbekiston Respublikasi IIV Ichki qoʻshinlari garnizon harbiy gospitalni tashkil etish toʻgʻrisida
(resolution, 1993-03-12)

Ichki qoʻshinlar harbiy xizmatchilari va ularning oila aʼzolariga tibbiy, davolash-profilaktika yordamini tashkil etish va amalga oshirish maqsadida Vazirlar Mahkamasi qaror qiladi: 1. Harbiy gospital (Navoiy sh. 51862-harbiy qism) negizida Oʻzbekiston Respublikasi IIV ichki qoʻshinlari uchun garnizon harbiy gospitali tashkil etilsin. 2. Oʻzbekiston Respublikasi IIV ichki qoʻshinlari garnizon harbiy gospitalining tuzilmasi va shtatlar soni 1, 2-ilovalarga muvofiq tasdiqlansin. 3. Oʻzbekiston Respublikasi Moliya vazirligi Oʻzbekiston Respublikasi IIV tuzilmasi oʻzgarganligi munosabati bilan uning faoliyatini moliyalashtirishni taʼminlasin. Boshqarmasi Tibbiyot qismi Dorixona Sanitariya va epidemiyaga qarshi boʻlinmasi Hammom va kir yuvish kombinati Moddiy-texnika taʼminoti vzvodi
RESPUBLIKADA IQTISODIY ISLOHOTNI AMALGA OShIRISh MASALALARIGA DOIR QARORLARNING BAJARILIShINI NAZORAT QILUVChI JAMOAT KOMISSIYALARI FAOLIYATINI TAShKIL ETISh MASALALARI TOʻGʻRISIDA
(resolution, 1994-03-01)

Oʻzbekiston Respublikasi Prezidentining “Respublikada iqtisodiy islohotni amalga oshirish masalalariga doir qarorlarning bajarilishini nazorat qiluvchi jamoat komissiyalarini tashkil etish toʻgʻrisida” 1992-yil 2-noyabrdagi Farmonini bajarish, iqtisodiy islohotni amalga oshirishni nazorat qilishni kuchaytirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidenti huzuridagi Davlat nazorati qoʻmitasi va uning joylardagi organlari xodimlarining soni 17 kishiga, shu jumladan, qoʻmita raisining oʻrinbosari lavozimi qoʻshilgan holda markaziy apparat 3 kishiga koʻpaytirilsin. Oʻzbekiston Respublikasi Moliya vazirligi davlat nazorati organlarining yuqorida koʻrsatilgan xodimlar soni uchun yetarli miqdorda Respublika budjetidan mablagʻlar ajratilishini nazarda tutsin. 2. “Oʻzshartnomasavdo” davlat uyushmasi Davlat nazorati qoʻmitasiga qoʻshimcha hisoblash va koʻpaytirish texnikalari hamda moddiy-texnika resurslari ajratilishini nazarda tutsin. 3. Oʻzbekiston Respublikasi Aloqa vazirligi tashkil etilgan jamoat komissiyalarini telefon aloqasi bilan taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari Davlat nazorati idoralariga komissiyalar ishini tashkil qilishda, ularni mebel, tegishli jihozlar bilan taʼminlashda koʻmaklashsinlar. 5. Ushbu qarorning bajarilishini nazorat qilish Vazirlar Mahkamasining tegishli majmuilari rahbarlariga yuklatilsin.
OʻZBEKISTON RESPUBLIKASINING XOʻJALIK SUDLARINI RIVOJLANTIRISh JAMGʻARMASI TOʻGʻRISIDA
(resolution, 2003-03-18)

Oʻzbekiston Respublikasi Prezidentining “Oʻzbekiston Respublikasining xoʻjalik sudlarini rivojlantirish jamgʻarmasini tashkil qilish toʻgʻrisida” 1993-yil 17-fevraldagi Farmoniga muvofiq Vazirlar Mahkamasi qaror qiladi: 1. Oʻzbekiston Respublikasining xoʻjalik sudlarni rivojlantirish jamgʻarmasini toʻgʻrisida ilova qilinayotgan Nizom tasdiqlansin. 2. Oʻzbekiston Respublikasi Moliya vazirligi va Markaziy banki Oʻzbekiston Respublikasi xoʻjalik sudlarini rivojlantirish jamgʻarmasiga tushadigan mablagʻlarni oʻtkazish uchun maxsus hisob ochsinlar. 3. Oʻzbekiston Respublikasining Oliy xoʻjalik sudi (oʻrtoq R.A. Xachaturov) tuzilayotgan jamgʻarma mablagʻlaridan belgilangan maqsadlarda foydalanishni taʼminlansin. 1. Oʻzbekiston Respublikasining xoʻjalik sudlarini rivojlantirish jamgʻarmasi (bundan keyin jamgʻarma deb ataladi) Oʻzbekiston Respublikasi Prezidentining “Oʻzbekiston Respublikasining xoʻjalik sudlarini rivojlantirish jamgʻarmasini tashkil qilish toʻgʻrisida” 1993-yil 17-fevraldagi Farmoniga muvofiq, Oʻzbekiston Respublikasining xoʻjalik sudlari tizimini qoʻshimcha mablagʻ bilan taʼminlash uchun tuziladi. 2. Jamgʻarma: Oʻzbekiston Respublikasi xoʻjalik sudlarining tegishli yil smetalaridan tejash; Oʻzbekiston Respublikasi xoʻjalik sudlari tomonidan koʻriladigan ishlar boʻyicha davlat bojlarini va jazo jarimalarini toʻlashdan davlat budjetiga tushadigan mablagʻlarning 15 foizi miqdoridagi ajratmalar. xoʻjalik sudlari organlarida qonunda belgilangan tartibda hosil qilinadigan boshqa daromadlar hisobiga tashkil topadi. 3. Jamgʻarma mablagʻlarining tushumlari va xarajatlari soʻmlarda va chet el valyutasida alohida hisobga olinadi. 4. Jarima mablagʻlaridan: xoʻjalik sudlari muassasalari binolarini qurish, tuzatish va jihozlashda, ularni inventar, tashkiliy texnika vositalari bilan taʼminlashda va kompyuterlashtirishda; xoʻjalik sudlariga xizmat koʻrsatuvchi xodimlarning qoʻshimcha shtatini mablagʻ bilan taʼminlashda; texnika vositalariga xizmat koʻrsatish va ularni tuzatishda; xoʻjalik sudlari xodimlarini ijtimoiy himoya qilishda; xoʻjalik sudlarining faoliyatini yaxshilashga qaratilgan boshqa tadbirlarni amalga oshirishda foydalaniladi. 5. Jarima mablagʻlaridan foydalanish masalalari Oʻzbekiston Respublikasi oliy xoʻjalik sudining raisi boshchilik qiladigan jamgʻarma Kengashi hal etadi. Jamgʻarma Kengashi tarkibiga Oʻzbekiston Respublikasi Oliy xoʻjalik sudi raisining oʻrinbosarlari, Qoraqalpogʻiston Respublikasi Oliy xoʻjalik sudining va viloyatlar xoʻjalik sudlarining raislari kiradilar. Jamgʻarma mablagʻlaridan foydalanish boʻyicha qarorlar jamgʻarma Kengashi aʼzolarining koʻpchilik ovozi bilan qabul qilinadi. 6. Jamgʻarma mablagʻlaridan foydalanish toʻgʻrisidagi hisobot har yili jamgʻarma Kengashi tomonidan koʻrib chiqiladi va tasdiqlanadi. 7. Mablagʻlarni toʻplash va sarflash aʼmollariga texnikaviy xizmat koʻrsatish borasidagi amaliy ishlar Oʻzbekiston Respublikasi Oliy xoʻjalik sudining apparati tomonidan amalga oshiriladi. Bu maqsadlar uchun maxsus apparat tuzilmaydi.
OʻZBEKISTON TARIXI MUZEYI ASHYOLARI HAQIDA
(resolution, 1993-03-01)

Oʻzbekiston tarixi muzeyi yangi binoga koʻchib oʻtganligi munosabati bilan, ekspozitsiyalar hamda muzey fondidagi tarixiy va madaniy boyliklarning yaxlit bir yerda saqlanishini taʼminlash, ulardan ilmiy-maʼrifiy ishlarda foydalanishni yanada yaxshilash maqsadida Vazirlar Mahkamasi qaror qiladi: 1. Oʻzbekiston tarixi muzeyining Oxunboboyev koʻchasi 15-uydagi omborxonada joylashgan tarixiy ashyolari Sharof Rashidov koʻchasi 3-uydagi yangi binoga koʻchirilsin. 2. Oʻzbekiston Respublikasi fanlar akademiyasi bir oy muddat ichida belgilangan tartibda Oxunboboyev koʻchasi 15-uyda joylashgan sobiq muzey binosini Toshkent viloyati hokimligi balansiga bersin, mazkur bino hovlisi va hovlidagi yordamchi binolar restavratsiya ishlarini tashkil etish uchun Oʻzbekiston tarixi muzeyi ixtiyorida qoldirilsin. 3. Oʻzbekiston Respublikasi Vazirlar Mahkamasining 1992-yil 21-apreldagi 203-son qarorining 5-bandi oʻz kuchini yoʻqotgan deb hisoblansin. 4. Ushbu qarorning bajarilishini nazorat qilib borish Oʻzbekiston Respublikasining Bosh vaziri oʻrinbosari oʻrtoq M. Q. Qoraboyevga topshirilsin.
TRANSPORT VOSITALARINI HAMDA BOShQA OʻZIYuRAR MAShINA VA MEXANIZMLAR EGALARIDAN OLINADIGAN SOLIQ STAVKALARI HAQIDA
(resolution, 1998-02-03)

Oʻzbekiston Respublikasining “Transport vositalari hamda boshqa oʻziyurar mashina va mexanizmlar egalaridan olinadigan soliq haqida”gi Qonunga muvofiq Vazirlar Mahkamasi qaror qiladi: Transport vositalari egalaridan olinadigan quyidagi soliq stavkalari joriy qilinsin: Soliq solish obyektlarining nomi ‎‎ Soliq miqdorlari ‎ Motorining quvvatiga qarab yengil avtomobillar‎‎ ‎ har bir ot kuchidan ‎‎ 10 soʻm ‎ yoxud har bir kilovatt quvvatdan‎‎ 14 soʻm ‎ Motorining quvvatiga qarab mototsikllar va motorollerlar ‎‎ ‎ har bir ot kuchidan‎‎ 6 soʻm ‎ yoxud har bir kilovatt quvvatdan‎‎ 8 soʻm ‎ Motorining quvvatiga qarab yuk avtomobillari, avtobuslar, kichik hajmli avtobuslar, boshqa oʻziyurar mashinalar va mexanizmlar har bir ot kuchidan‎‎ ‎20 soʻm ‎ yoxud har bir kilovatt quvvatdan ‎‎ 27 soʻm‎ Motorining quvvatiga qarab motochana va motorli qayiqlar‎‎ ‎ ‎‎har bir ot kuchidan 5 soʻm‎ ‎‎yoxud har bir kilovatt quvvatdan‎ 7 soʻm‎
OʻZBEKISTON RESPUBLIKASI DAVLAT BOJXONA QOʻMITASI FAOLIYATINING BAʼZI MASALALARI TOʻGʻRISIDA
(resolution, 1998-04-16)

Oʻzbekiston Respublikasi Prezidentining “Oʻzbekiston Respublikasi Davlat bojxona qoʻmitasini tashkil etish toʻgʻrisida” 1992-yil 10-avgustdagi Farmoniga va Oʻzbekiston Respublikasi Prezidenti huzuridagi Vazirlar Mahkamasining “Oʻzbekiston Respublikasi Davlat bojxona qoʻmitasi faoliyatini tashkil etish toʻgʻrisida” 1992-yil 12-avgustdagi 375-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Davlat bojxona qoʻmitasiga 1-ilovaga* muvofiq qoʻshimcha 150 nafar shtat ajratilsin. Oʻzbekiston Respublikasi Moliya vazirligi Oʻzbekiston Respublikasi Davlat bojxona qoʻmitasining qoʻshimcha shtatlarini taʼminlash uchun respublika budjetidan zarur mablagʻlar ajratishni nazarda tutsin. 2. Oʻzbekiston Respublikasi Davlat bojxona qoʻmitasi va Oʻzbekiston Respublikasi Davlat bojxona qoʻmitasining boshliqlar tarkibi uchun maxsus unvonlar berish toʻgʻrisidagi vaqtinchalik nizomlar tasdiqlansin (2 va 3-ilovalar*). 3. Oʻzbekiston Respublikasi Vazirlar Mahkamasining 1993-yil 8-yanvardagi 16-son qarori bilan tasdiqlangan Oʻzbekiston Respublikasi Ichki ishlar organlarida xizmatni oʻtash haqida Vaqtinchalik nizom Oʻzbekiston Respublikasi Davlat bojxona qoʻmitasi xodimlariga joriy etilsin. 4. Sobiq Bojxona qoʻmitasi va Oʻzbekiston Respublikasi Ichki ishlar vazirligi huzuridagi tovar-moddiy boyliklarni chetga olib chiqib ketishni nazorat qilish Davlat inspeksiyasi Bosh boshqarmasining shaxsiy va maxsus unvonlari boʻlgan hamda Oʻzbekiston Respublikasi Davlat bojxona qoʻmitasi organlari tizimiga kiritilgan mansabdor shaxslariga ularning Oʻzbekiston Respublikasi Ichki ishlar vazirligi va bojxona organlarida ishlagan vaqti koʻp yillik xizmatiga foizlar qoʻshimcha haq toʻlash uchun xizmat stajiga yozilsin va ularga Oʻzbekiston Respublikasi Ichki ishlar vazirligi xodimlariga nisbatan qoʻllaniladigan pensiya belgilansin. 5. Oʻzbekiston Respublikasi Ichki ishlar vazirligi Davlat avtomobil nazoratining respublika chegarasida joylashgan barcha doimiy postlarining binolari, aloqa vositalar, texnikasi, qoʻshimcha inshootlari va boshqa mulklari bilan birga Davlat bojxona qoʻmitasi balansiga oʻtkazsin. 6. Oʻrta Osiyo temir yoʻl Boshqarmasi temir yoʻl sostavlarini tuzish, amalga oshiriladigan va Oʻzbekistondan tashqariga chiqib ketayotgan fuqarolar poyezdga chiqariladigan barcha temir yoʻl stansiyalari va temir yoʻl vokzallarida Oʻzbekiston Respublikasi Davlat bojxona qoʻmitasi xodimlarini xizmat binolari, mebel va boshqa inventarlar, shuningdek, telefon aloqasi bilan taʼminlasin. 7. Mazkur qarorning bajarilishini nazorat qilish Vazirlar Mahkamasi Raisining birinchi oʻrinbosari oʻrtoq I.K. Joʻrabekov zimmasiga yuklatilsin.
OʻZBEKISTON RESPUBLIKASI VAZIRLAR MAHKAMASINING TUZILMASIGA OʻZGARIShLAR KIRITISh TOʻGʻRISIDA
(resolution, 1997-05-20)

Bozor munosabatlariga oʻtish sharoitlarida xalq xoʻjaligi tarmoqlarini boshqarishning samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining mashinasozlik boʻlimi mashinasozlik, kimyo va metallurgiya boʻlimiga, yoqilgʻi sanoati, energetika, kimyo va metallurgiya boʻlimi yoqilgʻi sanoati va energetika boʻlimiga aylantirilsin. 2. Oʻzbekiston Davlat koinotni tadqiq etish agentligi Ijtimoiy masalalar, fan va madaniyat majmui tarkibiga, Vazirlar Mahkamasi huzuridagi Geodeziya va kartografiya boshqarmasi Yoqilgʻi sanoati va energetika majmui tarkibiga oʻtkazilsin.